Science Museum
<s>Science Museum (prevedeno Muzej nauke) je jedan od tri velika muzeja u londonskom muzejskom kvartu Albertopolisu, ostala dva su Natural History i Victoria and Albert.</s>

<s>Karakteristike 
Science Museum je sjedište britanskog Nacionalnog muzeja nauke i industrije, i jedan od najvećih muzeja nauke i tehnologije u svijetu.</s>

<s>Muzej nauke ima korijene u prvoj Svjetskoj izložbi koja je održana 1851.</s><s>Nakon izložbe je odlučeno da bi se neki od eksponata mogli trajno izložiti u budućem Muzeju proizvodnje koji bi se izgradio u South Kensingtonu.</s><s>Zbog tog je muzej kad je otvoren 1857, pokrivao nauku ali i umjetnost, ta situacija potrajala je do 1909. kad su ta dva odjela i formalno odvojena.</s><s>Odjel umjetnosti postao je  jezgra Muzeja Victoria and Albert.</s>

<s>Današnji kompleks zgrada muzeja, koje je projektirao Richard Allison, građen je i otvoren za javnost u fazama u periodu od 1919-28.</s><s>Od tad pa sve do 1961. muzej je u nekoliko navrata proširivan.</s><s>Najnovije proširenje je dogradnja ulaznog krila muzeja, koje je otvoreno 2000.</s><s>U njemu se nalazi odjel posvećen suvremenoj i budućoj nauci sa kino dvoranom IMAX.</s>

<s>Science Museum se fokusira na predstavljanje nauke i njezine primjene u industriji i svakodnevnom životu, kako iz historijske tako i iz suvremene perspektive.</s><s>Kako bi se jasnije mogli vidjeti ključni motori razvoja i pogonske snage napretka od medicine, rafineranja nafte, mjerenja vremena, razvoja kompjutora, istraživanja svemira, ekstrakcije i distribucije prirodnog plina, proizvodnje željeza i čelika do razvoja avijacije.</s><s>To su neke od tema koje se tumače muzejskim eksponatima.</s><s>Jedan od odjela muzeja zvan lansirna rampa, omogućuje posjetiteljima da se upoznaju sa bazičnim naučnim pojmovima preko eksperimenata i demonstracija.</s>

<s>Science Museum zajedno sa  Nacionalnim muzejem željeznice  iz Yorka (otvoren 1975.) i Nacionalnim muzejom fotografije, filma i televizije iz Bradforda (otvoren 1983.) formira Nacionalni muzej nauke i industrije.</s>

<s>Izvori</s>

<s>Vanjske veze</s>

<s>Službene stranice muzeja</s>

<s>Muzeji u Londonu</s>

